ཕྱོགས་གཞན་ཞིག་ནས་བལྟས་ན།ངེད་ཅག་གི་འཚེ་མེད་ཞུ་བའི་འཐབ་རྩོད་ཀྱང་༸གོང་ས་མཆོག་ལ་སྤྲེལ་ལད་ཙམ་ལས་སེམས་ཀྱི་གཏིང་ན་འཚེ་བ་མེད་པའི་དགེ་མཚན་དང་དམག་འཁྲུག་ལ་ཡིད་སུན་པའི་བློ་རྣལ་མ་ཞིག་ཡོད་ཚོད་མི་འདུག་སྙམ་པ་ཞིག་དྲན་སོང་ཞིང་།འཚེ་བ་སྐྱོན་དུ་ལྟ་བའི་ནང་བསྟན་དེས་བོད་ཡུལ་དུ་ས་ཁྱབ་རྡོ་ཁྱབ་ཡིན་རུང་བོད་མིའི་བློ་ངོ་ན་ནི་ནང་བསྟན་དང་ལྡོག་ཕྱོགས་སུ་སོང་བའི་འདུ་ཤེས་དེ་འདྲ་ཞིག་ཡོད་འདུགགཅིག་བྱེད་ན་དམག་འཁྲུག་ལ་དགའ་བའི་འདུ་ཤེས་དེ་ཤ་ཀྱཱའི་ནང་བསྟན་དང་རྒྱབ་འགལ་དུ་སོང་རུང་མི་རིགས་ཤིག་དང་རྒྱལ་ཁབ་ཅིག་སླར་གསོ་བྱེད་ཐུབ་པའི་རྒྱུ་རྐྱེན་ལེགས་པོ་ཞིག་ཡིན་ཤས་ཆེ་ལ།མེ་མདའི་ཁ་ནས་སྲིད་དབང་འཐོབ་པའི་འཐབ་ཇུས་དང་ཧ་ཅང་འཚམ་པོ་པའང་ཡོད་སྲིད།